CELEX: 32020R1764
Language: sl
Date: 2020-11-25 00:00:00
Title: Izvedbena uredba Komisije (EU) 2020/1764 z dne 25. novembra 2020 o dovoljenju za dinatrijev 5′-inozinat, pridobljen s fermentacijo s Corynebacterium stationis KCCM 80161, kot krmni dodatek za vse živalske vrste (Besedilo velja za EGP)

26.11.2020   
               
               
                  SL
               
               
                  Uradni list Evropske unije
               
               
                  L 397/21
               
            
         IZVEDBENA UREDBA KOMISIJE (EU) 2020/1764
         z dne 25. novembra 2020
         o dovoljenju za dinatrijev 5′-inozinat, pridobljen s fermentacijo s Corynebacterium stationis KCCM 80161, kot krmni dodatek za vse živalske vrste
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljevanje dodatkov za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     V skladu s členom 7 Uredbe (ES) št. 1831/2003 je bil vložen zahtevek za dovoljenje za dinatrijev 5′-inozinat, pridobljen s fermentacijo s Corynebacterium stationis KCCM 80161. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
                  
               
                     (3)
                  
                  
                     Ta zahtevek zadeva dovoljenje za dinatrijev 5′-inozinat, pridobljen s fermentacijo s Corynebacterium stationis KCCM 80161, kot krmni dodatek za vse živalske vrste. Vložnik je zahteval, da se dodatek uvrsti v kategorijo dodatkov „senzorični dodatki“.
                  
               
                     (4)
                  
                  
                     Vložnik je zahteval dovoljenje za uporabo krmnega dodatka tudi v vodi za pitje. Vendar Uredba (ES) št. 1831/2003 za „aromatične snovi“ ne dopušča dovoljenja za uporabo v vodi za pitje. Zato uporaba dinatrijevega 5′-inozinata, pridobljenega s fermentacijo s Corynebacterium stationis KCCM 80161, v vodi za pitje ne bi smela biti dovoljena. Dejstvo, da uporaba dodatka kot aromatične snovi v vodi za pitje ni dovoljena, ne izključuje njegove uporabe v krmnih mešanicah, ki se dajejo prek vode.
                  
               
                     (5)
                  
                  
                     Evropska agencija za varnost hrane (v nadaljnjem besedilu: Agencija) je v mnenju z dne 7. maja 2020 (2) ugotovila, da dinatrijev 5′-inozinat, pridobljen s fermentacijo s Corynebacterium stationis KCCM 80161, pod predlaganimi pogoji uporabe nima škodljivih učinkov na zdravje živali in potrošnikov ali na okolje. Agencija je v mnenju navedla, da dodatek ni strupen pri vdihavanju, dražilen za kožo ali oči in ne povzroča preobčutljivosti kože. Agencija je tudi ugotovila, da je učinek dinatrijevega 5′-inozinata, pridobljenega s fermentacijo s Corynebacterium stationis KCCM 80161, na povečanje okusa živila dobro dokazan, zato dodatno dokazovanje učinkovitosti v krmi ni potrebno. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analizni metodi krmnih dodatkov v krmi, ki ga je predložil referenčni laboratorij, ustanovljen z Uredbo (ES) št. 1831/2003.
                  
               
                     (6)
                  
                  
                     Ocena dinatrijevega 5′-inozinata, pridobljenega s fermentacijo s Corynebacterium stationis KCCM 80161, je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo dinatrijevega 5′-inozinata, pridobljenega s fermentacijo s Corynebacterium stationis KCCM 80161, kot je opredeljena v Prilogi k tej uredbi.
                  
               
                     (7)
                  
                  
                     Treba bi bilo določiti omejitve in pogoje, da se omogoči boljši nadzor. Na oznaki dodatka bi bilo treba zlasti navesti priporočeno vsebnost. Kadar je taka vsebnost presežena, bi bilo treba na oznaki premiksov navesti nekatere informacije.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Snov iz Priloge, ki spada v kategorijo dodatkov „senzorični dodatki“ in funkcionalno skupino „aromatične snovi“, se dovoli kot krmni dodatek v prehrani živali pod pogoji iz navedene priloge.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 25. novembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  EFSA Journal 2020;18(5):6140.
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum izteka veljavnosti dovoljenja
                     
                  
                        mg aktivne snovi/kg popolne krmne mešanice z 12-odstotno vsebnostjo vlage
                     
                  
                        
                           Kategorija: senzorični dodatki.
                        
                        
                           Funkcionalna skupina: aromatične snovi
                        
                     
                  
                        2b631i
                     
                     
                        –
                     
                     
                        dinatrijev 5′-inozinat
                     
                     
                        
                           Sestava dodatka
                        
                        dinatrijev 5′-inozinat
                        
                           Lastnosti aktivne snovi
                        
                        dinatrijev 5′-inozinat
                        pridobljen s fermentacijo s Corynebacterium stationis (KCCM 80161)
                        čistost: ≥ 97-odstotna vsebnost
                        kemijska formula: C10H11N4Na2O8P·7.5H2O
                        št. CAS: 4691-65-0
                        
                           Analizna metoda 
                            (1)
                        
                        Za določanje dinatrijevega 5′-inozinata v krmnem dodatku: monografiji FAO JECFA „dinatrijev 5′-inozinat“ in „dinatrijevi 5′-ribonukleotidi“.
                        Za določanje dinatrijevega 5′-inozinata (zdravilo v preskušanju) v krmnem dodatku in aromatičnih premiksih: tekočinska kromatografija visoke ločljivosti z UV-detekcijo (HPLC-UV).
                     
                     
                        vse živalske vrste
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Dodatek se vključi v krmo v obliki premiksa.
                                 
                              
                                    2.
                                 
                                 
                                    V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi.
                                 
                              
                                    3
                                 
                                 
                                    Na oznaki dodatka se navede naslednje:
                                    „Najvišja priporočena vsebnost same aktivne snovi ali v kombinaciji z drugimi dovoljenimi dinatrijevimi 5′-ribonukleotidi je: 50 mg/kg popolne krmne mešanice z 12-odstotno vsebnostjo vlage“.
                                 
                              
                                    4
                                 
                                 
                                    Na oznaki premiksov se navedejo funkcionalna skupina, identifikacijska številka, ime in dodana količina aktivne snovi, če je presežena naslednja vsebnost aktivne snovi v popolni krmni mešanici z 12-odstotno vsebnostjo vlage: 50 mg/kg.
                                 
                              
                     
                        16.12.2030
                     
                  
               (1)  Podrobnosti o analiznih metodah so na voljo na naslednjem naslovu referenčnega laboratorija: https://ec.europa.eu/jrc/en/eurl/feed-additives/evaluation-reports